钦定古今图书集成/明伦汇编/闺媛典/第253卷 > 江世科妻余氏
## 钦定古今图书集成/明伦汇编/闺媛典/第253卷 > 江世科妻余氏

按《婺源县志》：余氏，沱川余墺女，适江湾江世科，年二
十而孀，子旭奇甫四月。氏勤苦自励，事舅姑克尽妇
职。奇稍长，家贫不能就乡塾，氐口授以孝经、小学诸
书，语之曰：“古人先通《孝经》，后通《论语》，将读大学，则小
学当知也。”后奇为邑诸生，游太学有声。氏临没呼奇
曰：“毋忘忠孝，以坠家声。”崇祯初，奇以所著《孝经疏义》
奏呈，称“上旨颁行试士”，盖幼得之母训云。